Tratan lyhyin sallittu protestointiaika pidennettiin 10 päivästä (protestointiaika ennen väliaikaista perintälakia) 14 päivään ja lakiin lisättiin säännös tratan protestoinnin takarajasta.
Tratan lyhyimmän sallitun protestointiajan pidentämisellä pyritään varmistamaan, että velalliselle jää postinkulun mahdollisesta viivästymisestä huolimatta riittävästi aikaa reagoida trattakirjeeseen (ks. myös HE 59/2021 vp, s. 11 ja 14). Protestointiajan pidentämisellä voidaan paremmin turvata myös se, että yrityksillä on riittävä aika taloudellisen tilanteensa selvittämiseen ennen tratan mahdollista julkaisua tai ilmoittamista merkittäväksi luottotietorekisteriin.